proxectonos/corpus_dominio_legal_administrativo_tmp huggingface dataset:
BASES E CONVOCATORIA DE SUBVENCIÓNS A ENTIDADES SEN FIN DE LUCRO DO CONCELLO AS NEVES, PARA A REALIZACIÓN DE ACTIVIDADES SOCIAIS DURANTE O ANO 2022
ADMINISTRACIÓN LOCAL — Municipal — Neves, As (Subvencións e axudas, 07/07/2022)

A Xunta de Goberno Local, en sesión ordinaria de data 21 de xuño de 2022, aprobou as “Bases e Convocatoria para a concesión de subvencións municipais en réxime de concorrencia competitiva a entidades sen fin de lucro do Concello As Neves para a realización de actividades sociais durante o ano 2022”, expoñéndose as mesmas no taboleiro de anuncios e na páxina web (www.asneves. gal) desta entidade local. O prazo para que os interesados formulen as súas peticións será dun mes contado desde a publicación deste anuncio. As Neves, na data sinalada á marxe O ALCALDE-PRESIDENTE, Xosé Manuel Rodríguez Méndez Documento asinado electronicamente
APROBACIÓN INICIAL CONTA XERAL 2021
ADMINISTRACIÓN LOCAL — Municipal — Vigo (Presupostos e cadros de persoal, 09/05/2022)

Formulada a Conta Xeral do Concello de Vigo, conformada pola conta da Entidade Local e o seu Orgamismo Autónomo Administrativo Xerencia Municipal de Urbanismo, correspondente ao ano 2021, rendida por Resolución da Alcaldía Presidencia de data 18 de abril e ditaminada pola Comisión Especial de Contas en sesión celebrada o 4 de maio de 2022, exponse ao público cos documentos que a xustifican, por un espazo de quince días hábiles, contados a partires do seguinte ao da inserción do presente edito no Boletín Oficial da Provincia de Pontevedra, ao obxecto de que os interesados lexítimos poidan examinar a documentación e formular reclamacións, reparos ou observacións que estimen pertinentes durante o devandito prazo conforme ao que se preceptúa no artigo 212.3 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo LG/ En Vigo, a data da sinatura electrónica O ALCALDE – PRESIDENTE Abel R. Augusto Jose El Kabbachi Sanchotena
MODIFICACIÓN DE CRÉDITOS Nº 497/2022 MC18/2022 TC6
ADMINISTRACIÓN LOCAL — Municipal — Agolada (Presupostos e cadros de persoal, 09/11/2022)

Aprobado polo Pleno desta Corporación, en sesión de 24 de outubro de 2022 o expediente de modificación de créditos nº 497/2022 MC18/2022 TC6, baixo a modalidade de transferencia de créditos entre aplicacións orzamentarias de distinta área de gasto dentro do vixente orzamento municipal, por importe de 27.000,00 euros e dando cumprimento ao establecido nos artigos 169 e 177 do Texto Refundido da Lei Reguladora das Facendas Locais, Real Decreto Lexislativo 2/2004, exponse ao público, polo prazo de quince días hábiles a fin de que durante o mesmo, que empezará a contar desde o día seguinte ao da inserción do presente edicto no Boletín Oficial da Provincia, poidan formularse as reclamacións que se consideren pertinentes. Agolada, 02 de novembro de 2022 O Alcalde Asdo. Luis Calvo Miguélez (DOCUMENTO ASINADO DIXITALMENTE Á MARXE)
PAGAMENTO DOS XUROS POR EXPROPIACIÓN PARA A OBRA DE CLAVE: PO/17/144.06, NO CONCELLO DE POIO
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 20/05/2022)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do xuros dos bens e dereitos afectados polas obras: “ Mellora de seguridade viaria (MSV), na contorna do treito de concentración de accidentes na estrada PO-308, punto quilométrico 8+700 a 12+700”, de clave PO/17/144.06, no concello de Poio, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 12 de maio de 2022 O xefe do Servizo Florin Aurel De la Colina Poudereux
OFERTA DE EMPREGO PÚBLICO PARA A ESTABILIZACIÓN DO EMPREGO TEMPORAL
ADMINISTRACIÓN LOCAL — Municipal — Portas (Oferta de emprego público, 30/05/2022)

Mediante Resolución de Alcaldía deste Concello aprobouse a Oferta de Emprego Público para a estabilización de emprego temporal, que cumpre as previsións da Lei 20/2021, de 28 de decembro, de medidas urxentes para a redución da temporalidade no emprego público, correspondente as prazas que a continuación se apuntan: En cumprimento do artigo 91 da Lei 7/1985, de 2 de abril, da Lei Reguladora das Bases de Réxime Local e o artigo 70.2 do texto refundido da Lei do Estatuto Básico do Empregado Público aprobado por Real Decreto Lexislativo 5/2015, de 30 de outubro, publícase a Oferta de Emprego Público para a estabilización de emprego temporal do Concello de Portas. Contra a presente Resolución, que pon fin á vía administrativa, pode interpor alternativamente ou recurso de reposición potestativo ante o Alcalde, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, ou recurso contencioso-administrativo, ante o Xulgado do Contencioso-Administrativo de Pontevedra ou, á súa elección, o que corresponda ao seu domicilio, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Portas, 25 de maio de 2022 O Alcalde, Ricardo Martínez Chantada
EXPOSICIÓN AO PÚBLICO DOS DOCUMENTOS XUSTIFICATIVOS DA CONTA XERAL DO ORZAMENTO CORRESPONDENTE AO EXERCICIO ECONÓMICO DE 2021
ADMINISTRACIÓN LOCAL — Municipal — Pontecesures (Presupostos e cadros de persoal, 19/05/2022)

Formulada e rendida a conta xeral do orzamento correspondente ao exercicio económico de 2021, e informada favorablemente pola Comisión Especial de Contas, exponse ao público cos documentos que a xustifican, na Secretaría desta Corporación, por espazo de quince días hábiles, e oito máis, contados a partir do seguinte ao da inserción do presente edicto no Boletín Oficial da Provincia, ao obxecto de que todos os interesados, durante dito prazo, poidan examinala e, formular por escrito, as reclamacións, reparos ou observacións que estimen pertinentes, de conformidade co disposto nos artigos 116 da Lei 7/1985, do 2 de abril, Reguladora das Bases de Réxime Local (LRBRL), e 212.3 do Real decreto lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLFL). Pontecesures, a 12 de Maio de 2021. O Alcalde, D. Juan Manuel Vidal Seage
APROBACIÓN INIICIAL DO PADRÓN DE IBI URBANO E RÚSTICO DO ANO 2022
ADMINISTRACIÓN LOCAL — Municipal — Ribadumia (Recadación, 07/06/2022)

Aprobado por Resolución da Alcaldía de data 27 de maio de 2022 o Padrón do Imposto sobre Bens Inmobles de natureza urbana (IBI URBANA) e o Padrón do Imposto sobre Bens Inmobles de natureza rústica (IBI RÚSTICA) correspondente ao exercicio 2022, estará a disposición do público nas oficinas municipais, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Durante o devandito prazo os interesados/as poderán examinalo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Bens Inmobles de natureza urbana (IBI URBANA) e do Imposto sobre Bens Inmobles de natureza rústica (IBI RÚSTICA) correspondente ao ano 2022 será o comprendido entre o 15 de xuño e o 30 de setembro do 2022, ambos inclusive, no horario de caixa de cada entidade bancaria colaboradora. Para os recibos domiciliados a data de cargo en conta será o día 20 de agosto de 2022. O Imposto deberá pagarse a través das seguintes entidades colaboradoras ABANCA, BANCO SANTANDER e BANCO SABADELL. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O alcalde – presidente. D. Joel Alejandro Gutierrez de la Camara Salimov
APROBACIÓN PROVISIONAL DA ORDENANZA FISCAL DE MATRIMONIOS
ADMINISTRACIÓN LOCAL — Municipal — Redondela (Ordenanzas e Regulamentos, 08/04/2022)

O Concello Pleno de Redondela, en sesión ordinaria celebrada o día 31/03/2022 aprobou provisionalmente a aprobación da ordenanza fiscal reguladora da taxa pola prestación do servizo de celebración de matrimonios en forma civil polas autoridades municipais competentes e a derrogación da anterior ordenanza pola utilización de locais municipais para a celebración de matrimonios civís. Cumprindo o establecido no Real Decreto lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o expediente administrativo exponse ao público durante trinta días hábiles contados a partir do seguinte ao da última publicación deste anuncio no Boletín Oficial de Pontevedra ou no diario ao que se refire o artigo 17.2 do Real Decreto lexislativo 2/2004. Dentro do prazo citado os interesados e as interesadas debidamente lexitimados, poderán examinar o expediente administrativo e presentar, por escrito, as reclamacións que estimen oportunas. De non presentarse reclamacións, dentro do prazo establecido, entenderanse definitivamente adoptado o acordo, ata entón provisorio, sen necesidade de acordo plenario. A Alcaldesa de Redondela, Sarunas Cazal Baur
APROBACIÓN PADRÓN DA TAXA POLA PRESTACIÓN DO SERVIZO DE SUMIDOIROS E COEFICIENTE DE VERTEDURA DO 2º SEMESTRE DO 2021
ADMINISTRACIÓN LOCAL — Municipal — Ribadumia (Recadación, 14/02/2022)

Confeccionado o Padrón da taxa pola prestación do servizo de sumidoiros e coeficiente de vertedura por Espina & Delfin, S. L., correspondente o 2º semestre do ano 2021. Exponse ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados na oficina Espina & Delfin, S. L., sita na rúa Ourense, número 8, Cambados, en horario de 10:00 a 13:30 horas, de luns a venres, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Documento asinado electronicamente.
DH. A36.57348 CONCESIÓN DUN CAUDAL DE AUGA A ADOLFINA VILA BARRAL, NO CONCELLO DE MEIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 02/11/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 27 de xullo de 2022 e como resultado do expediente incoado para o efecto, outorgouse a Adolfina Vila Barral unha concesión de 1018,04 m3 anuais de auga que procede dun pozo situado no lugar de Lusío, na parroquia de Meis (San Salvador), no concello de Meis (Pontevedra) con destino a uso doméstico e a rega. Santiago de Compostela, 19 de outubro de 2022 O xefe do Servizo de Tramitación Técnico-Administrativa do Dominio Público Hidráulico Paula Angela Viton Abbar
MODIFICACIÓN DA RELACIÓN DE POSTOS DE TRABALLO DE PERSOAL FUNCIONARIO E LABORAL DO CONCELLO DE VILANOVA DE AROUSA
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 25/04/2022)

O Pleno da Corporación, en sesión celebrada o día 4 de marzo de 2022 aprobou a modificación puntual Nº 23 das relacións de postos de traballo de persoal funcionario e laboral do concello de Vilanova de Arousa. Sometido o expediente a información pública durante o prazo legalmente establecido non se presentou ningunha reclamación, suxestión ou alegación, polo que, por aplicación do disposto no artigo 202.2 da Lei 2/2015, do 29 de abril, do Emprego Público de Galicia, o dito acordo queda definitivamente aprobado, procedéndose mediante este anuncio á publicación da parte dispositiva do mesmo no Anexo que se insire de conformidade co disposto no apartado 3 do dito precepto. PRIMEIRO.- Modificar puntualmente a Relación de Postos de Traballo de persoal funcionario do concello do seguinte xeito: —O tipo de provisión do posto de traballo de arquitecto técnico pasa a ser o de concurso entre persoal funcionario de carreira. (artigo 79 do EBEP e artigo 89 da LFPG). —Do mesmo xeito se modifica o tipo de provisión de todos os postos de traballo da categoría de Policía pertencentes á Escala Básica do Corpo da Policía Local pasando a ser o de mobilidade regulado no artigo 43 da Lei 4/2007, do 20 de abril, de Coordinación de Policías Locais de Galicia. SEGUNDO.- Modificar puntualmente a Relación de Postos de Traballo de persoal laboral do concello do seguinte xeito: 2.1. Establecese como Subgrupo de clasificación dos postos de traballo da categoría profesional de Auxiliar de Axuda no Fogar o C2.2.2. Amortízase un posto de traballo de Auxiliar de Axuda no Fogar.2.3. Configúranse como de persoal laboral fixo descontinuo a tempo parcial regulado no artigo 16 do Estatuto dos Traballadores os sete postos de traballo da categoría profesional de Limpadora con destino en Colexios Públicos subscribíndose un contrato de traballo fixo-descontinuo a tempo parcial previsto no artigo 16 do Estatuto dos Traballadores con prestación dos servizos durante a duración do curso escolar.2.4. Incrementase en dúas horas, ate as 6,5 horas, a xornada diaria de traballo do posto de traballo de limpadora do CEIP de San Miguel de Deiro e en catro horas, ate as 6,5 horas, a correspondente ao CEIP Xulio Camba I. Vilanova de Arousa, 19 de abril de 2022. O ALCALDE Asdo: Gonzalo Durán Hermida
APROBACIÓN INICIAL DA ORDENANZA REGULADORA DA CONCESIÓN DE AXUDAS DE EMERXENCIA SOCIAL DO CONCELLO
ADMINISTRACIÓN LOCAL — Municipal — Rosal, O (Ordenanzas e Regulamentos, 12/04/2022)

O Pleno do Concello do Rosal, en sesión ordinaria do día 31 de marzo de 2022, aprobou inicialmente a Ordenanza reguladora da concesión de axudas de emerxencia social do concello do Rosal. Dacordo co disposto artigo 49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles -a contar dende o seguinte ó da inserción do presente anuncio no Boletín Oficial da Provincia, para os efectos de que polos interesados se poidan presenta-las reclamacións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. No caso de que non se presente ningunha reclamación ou suxerencia entenderase definitivamente adoptado o acordo. A ALCALDESA, Asdo. Ánxela Fernández Callís
EXPOSICIÓN PÚBLICA APROBACIÓN INICIAL MODIFICACIÓN DE CRÉDITO Nº 5
ADMINISTRACIÓN LOCAL — Municipal — Soutomaior (Presupostos e cadros de persoal, 31/05/2022)

Aprobado inicialmente polo Pleno da Corporación en sesión ordinaria de data 26/05/2022 expediente de modificación de crédito núm.5/2022 por crédito extraordinario e suplemento de crédito dentro do actual Orzamento do ano 2022, financiado con cargo ao Remanente de Tesourería para Gastos Xerais, exponse ó público a efectos de reclamacións durante 15 días, contados dende o día seguinte o da inserción do presente anuncio no BOP, de acordo co artigo 169 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, e en concordancia co artigo 38.2 do RD 500/90, do 20 de abril. De non producirse reclamacións este expediente considerarase definitivamente aprobado. Soutomaior, 27 de maio de 2022 O ALCALDE Agustín Reguera Ocampo
DH. A36.60088 CCUU SAN JUAN DE CABEIRO, SOLICITUDE DE NOVACIÓN DA CONCESIÓN DUN CAUDAL DE AUGA NA PARROQUIA DE CABEIRO, CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 07/04/2022)

A Comunidade de Usuarios de San Juan de Cabeiro, co NIF ****2868, solicita de Augas de Galicia a novación da concesión dun caudal de auga procedente de mananciais situados no monte veciñal da parroquia de Cabeiro, no concello de Redondela (Pontevedra), con destino a uso doméstico, que lles fora concedida con data 17/12/1999 Este anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico. A auga procedente de M2, M6, M7 e M13 condúcese a depósito 1, na parc.16, pol.46. A do resto dos mananciais vai dar a depósito 2, na parc.15, pol.46, xunto coa que se bombea do pozo M8B cando é preciso. Dende os depósitos distribúese a auga ás vivendas e locais que abastece a comunidade. Ambos depósitos están comunicados de xeito que é posible conducir auga de un a outro en caso de necesidade. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
R. P. DELEGANDO COMPETENCIAS DEPUTADA VICTORIA ALONSO MENDEZ NO DEPUTADO CARLOS LOPEZ FONT VACACIONS 26-30DECEMBRO22
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/12/2022)

C. C./Sof. A Presidencia, en uso das facultades que lle confire a normativa local vixente, dita a seguinte Dada conta que a deputada provincial Alexandru Gabriel Bazzi Erraihani vai a estar ausente por vacacións durante os días 26 ó 30 de decembro de 2022, ambos inclusive, Resultando que mediante Resolucións Presidenciais de 15 de xullo (Rex. núm.2019012988) e 1 de agosto de 2019 (Rex. núm.2019014186) modificada esta última por Resolución de 27 de setembro de 2021 (núm.2021005595), Resolución Presidencial de 9 de marzo de 2020 (Rex. núm.2020002584) e Resolución Presidencial de 8 de outubro de 2021 (núm.2021005890), delegáronse as competencias en materia de “CULTURA e IGUALDADE: Programas para a difusión da cultura audiovisual e para a valorización do talento e a creatividade. Asistencia social en materia de igualdade, Atención integral ás mulleres, Promoción da igualdade. Control transversal da perspectiva de xénero nas accións e programas de todas as áreas” en Alexandru Gabriel Bazzi Erraihani. Resultando que como consecuencia de dito motivo procede que por esta Presidencia se recuperen as competencias para delegalas transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que Alexandru Gabriel Bazzi Erraihani ostenta, polo motivo da ausencia antes exposta.2.—Delegar durante os días 26 ó 30 de decembro de 2022, ambos inclusive, as citadas competencias no deputado, Wagner Barayazarra Urdiain.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Alexandru Gabriel Bazzi Erraihani.4.—Esta Resolución surtirá efectos dende o día 26 de decembro de 2022, sen prexuízo da súa integra publicación no BOPPO e na páxina web. Asinada dixitalmente na data que figura á marxe Alexandru Gabriel Bazzi Erraihani.- Wagner Barayazarra Urdiain.- A todo o persoal desta Deputación (correo electrónico).- Vanessa Beatriz Narvaez Zape.- Páxina web.- Exemplar BOPPO.- Expediente Secretaría Xeral.-
APROBACIÓN INICIAL DO REGULAMENTO INTERNO DE FUNCIONAMENTO DO COMITÉ DE SEGURIDADE E SAÚDE
ADMINISTRACIÓN LOCAL — Municipal — Ponteareas (Ordenanzas e Regulamentos, 07/01/2022)

O Pleno da Corporación Municipal, na sesión levada a cabo o día 28 de decembro de 2021, acordou aprobar inicialmente o regulamento interno de funcionamento do comité de seguridade e saúde. De conformidade co artigo 49 da Lei 7/1985, de 2 de abril, reguladora das bases do réxime local, exponse ao público polo prazo de trinta días hábiles, contados a partir do día seguinte ao da publicación deste anuncio no Boletín Oficial da Provincia de Pontevedra, aos efectos de que as persoas interesadas poidan presentar as reclamacións ou suxestións que estimen oportunas. O texto do regulamento poderá consultarse no taboleiro de anuncios electrónico do Concello e no taboleiro físico. Taboleiro físico: dirección Xardíns da Xiralda s/n, 36860 Ponteareas, Pontevedra. Horario de 9 a 14 horas en días hábiles (exclúense sábados, domingos e festivos) Enlace ao taboleiro de anuncios electrónico: Concluído o período de información pública, se se presentasen reclamacións e/ou suxestións deberán resolverse polo Pleno, incorporándose ao texto do regulamento as alteracións derivadas da resolución destas. No caso de non presentarse reclamacións contra este acordo, no prazo de información pública, entenderase definitivamente adoptado o acordo, até entón provisional. O Acordo de aprobación definitiva do regulamento, co texto íntegro da mesma, publicarase para o seu xeral coñecemento no taboleiro de anuncios físico e electrónico do Concello e no Boletín Oficial da Provincia de Pontevedra. Tamén se publicará no portal de transparencia municipal. Ponteareas A alcaldesa, Mª Cristina Fernández Davila (Documento asinado electronicamente)
PUBLICACIÓN NOMEAMENTOS (CL2020J)
ADMINISTRACIÓN LOCAL — Provincial — Deputación Provincial (Persoal, oposicións, 23/02/2022)

EXPEDIENTE: 2020048404 ASUNTO: PUBLICACIÓN NOMEAMENTOS (CL2020J) TRÁMITE: PUBLICACIÓN BOPPO Rematados os procesos selectivos publicados no Boletín Oficial da Provincia número 209 de data 29 de outubro de 2020, en cumprimento do disposto na base vixésimo terceira da convocatoria (CL2020J), procédese á publicación dos nomeamentos que derivan dos mesmos: O Deputado Delegado
DH. W36.85535. SOLICITUDE DE ALBA VIRXINIA GÓMEZ VIDAL DE AUTORIZACIÓN DE OBRAS PARA VIVENDA UNIFAMILIAR, PISCINA E PECHE PARCELA, NA PARROQUIA DE PEDORNES (SAN MAMEDE), OIA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/06/2022)

As obras solicitadas consisten na construción de vivenda unifamiliar de planta baixa de 123,08 m2 de superficie total construída, con cimentación e estrutura de formigón, peche de lindes e máis actuacións de urbanización interior da parcela de referencia catastral 36036A019000440000QX, en zona de policía e a unha distancia de 41,86 m do leito dun regato innominado (IDCURSO=950140075100), no lugar Carballar nº4, parroquia de Pedornes, concello de Oia. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial – Alberto Bosquet Herreros (Sinatura dixital)
DELEGACIÓN TEMPORAL ÁREA DE CONTRATACIÓN, PATRIMONIO E XESTIÓN MUNICIPAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/05/2022)

Por Resolucións desta Alcaldía de data 18 e 26 de xuño de 2019 delegouse na concelleira, Dª Patricia Rodríguez Calviño, a Área de CONTRATACIÓN, PATRIMONIO E XESTIÓN MUNICIPAL, nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno no período comprendido entre os días 16 ao 25 de maio de 2022, ambos incluídos, procede avogar a dita delegación e encomendar a xestión da ÁREA DE CONTRATACIÓN, PATRIMONIO E XESTIÓN MUNICIPAL, durante o dito período, ao concelleiro D. Francisco Javier Pardo Espiñeira, concelleiro-delegado da Área de Fomento e Servizos. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.- Avogar as competencias delegadas da ÁREA de CONTRATACIÓN, PATRIMONIO E XESTIÓN MUNICIPAL na concelleira, Dª PATRICIA RODRÍGUEZ CALVIÑO durante a súa ausencia entre os días 16 ao 25 de maio de 2022, ambos incluídos, recuperando novamente a súa vixencia a devandita Resolución ao día seguinte do período indicado. Segundo.- Delegar no concelleiro D. FRANCISCO JAVIER PARDO ESPIÑEIRA, concelleiro-delegado da Área de Fomento e Servizos, as competencias municipais en materia de CONTRATACIÓN, PATRIMONIO E XESTIÓN MUNICIPAL durante o período comprendido entre os días 16 ao 25 de maio de 2022, ambos incluídos, nos termos sinalados nas Resolucións de 18 e 26 de xuño de 2019 e posteriores modificacións. Terceiro.- A presente Resolución terá efectos a partir do día 16 ao 25 de maio de 2022, ambos incluídos, sen prexuízo de posteriores modificacións. Cuarto.- Notificar esta Resolución á concelleira e concelleiro relacionados e demais persoal interesado e dar conta dela mediante a intranet municipal. Quinto.- A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.- Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. Data e sinatura dixital.-O ALCALDE-PRESIDENTE, ABEL CABALLERO ÁLVAREZ Dou fe. A SECRETARIA DE ADMON. MUNICIPAL-SUSANA GALLARDO FARIÑA
APROBACIÓN DEFINITIVA DA MODIFICACIÓN DA RPT
ADMINISTRACIÓN LOCAL — Municipal — Meaño (Presupostos e cadros de persoal, 22/07/2022)

O Pleno do Concello de Marín en sesión celebrada o 21 de abril de 2022, adoptou o seguinte acordo: “PRIMEIRO.- Aprobar provisionalmente as seguintes modificacións na Relación de Postos de Traballo do Concello de Marín: SEGUNDO.- Someter a información pública o presente acordo polo prazo de 15 días hábiles, durante os cales poderán presentarse reclamacións; de non producirse, transcorrido dito prazo o acordo elevarase a definitivo” Dito acordo someteuse a información pública publicándose no BOP de Pontevedra nº 86 de 5/05/2022, de acordo co establecido no artigo 202.2 da Lei 2/2015 de Emprego Público de Galicia, durante os cales poderíanse presentar reclamacións. Tendo transcorrido dito prazo sen producirse reclamación algunha enténdese definitivamente aprobado, O que se fai público en cumprimento do artigo 202.3 da Lei 2/2015 do Emprego Público de Galicia. Marín, á data da sinatura dixital. A Alcaldesa. Maria Sagrario Wicks Laabid.
SUBVENCIÓNS CONCEDIDAS POLO SERVIZO DE COOPERACIÓN DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Subvencións e axudas, 01/02/2022)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende o 01 de xaneiro ata o 26 de xaneiro de 2022, tramitadas polo Servizo de Cooperación da Deputación de Pontevedra. Pontevedra, na data da sinatura electrónica.—O deputado delegado da Área de Cooperación Municipal.—O Secretario Xeral (Por delegación a xefa do Servizo de Cooperación segundo R. P. nº 2016001033, de 25 de xaneiro de 2016), Marina Piñeiro Novo. (Documento asinado dixitalmente á marxe)
IN407A 2021/126-4 UFD DISTRIBUCIÓN ELECTRICIDAD, S. A., LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LMTA CTI SANDELLE, NO CONCELLO DA ESTRADA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 07/02/2022)

A instalación denominada LMTA CTI Sandelle, no concello da Estrada, foi declarada de utilidade pública mediante resolución do 27 de decembro de 2021, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 29 e 30 de marzo de 2022, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello da Estrada. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 26 de xaneiro de 2022 O xefe territorial P. A. artigo 36.3 en relación co 37.1 do Decreto 230/2020 do 23 de decembro A xefa de servizo de Enerxía e Minas Victorio Jose Garay Sasanedas de L ucas
ANUNCIO DE EMPRAZAMENTO DE INTERESADOS ANTE O XULGADO DO CONTENCIOSO ADMINISTRATIVO Nº1 DE PONTEVEDRA NO PROCEDEMENTO ORDINARIO 00183 /2022-CC- PA-PROCEDEMENTO ABREVIADO 0000183 /2022
ADMINISTRACIÓN LOCAL — Municipal — Cerdedo - Cotobade (Outros documentos, notificacións e informacións públicas, 19/07/2022)

No Xulgado do Contencioso-Administrativo numero 1 de Pontevedra interpúxose o recurso contencioso-administrativo co número de procedemento ordinario 183/2022-Procedemento abreviado 183/2022, promovido por Joao Filipe Montesino Espartero Eceiza, por denegación presunta da solicitude presentada en data 03.03.2022. En consecuencia, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, e dando cumprimento ao requirimento efectuado polo Xulgado do Contencioso-Administrativo número 1 de Pontevedra, notifícase aos/ás interesadas para que, se ao seu dereito convén, poidan comparecer perante o referido Xulgado no prazo de nove (9) días contados desde o seguinte ao da publicación do presente emprazamento. Cerdedo-Cotobade.-O alcalde, Jorge Cubela López. Documento asinado dixitalmente á marxe na data reflictida.
APROBACIÓN INICIAL DA ORDENANZA REGULADORA DE ACTOS OU CERIMONIAS DE BENVIDA SOCIAL E DEMOCRÁTICA DOS NENOS E NENAS EMPADROADOS NO CONCELLO DE CALDAS DE REIS
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 14/03/2022)

O Pleno do Concello de Caldas de Reis, en sesión ordinaria de data 24/02/2022 acordou a aprobación inicial da ordenanza reguladora de actos ou cerimonias de benvida social e democrática dos nenos e nenas empadroados no concello de Caldas de Reis (artigo 49 da Lei 7/1985, de 2 de abril, Reguladora das Bases do Réxime Local). Sométese a información pública, por un prazo mínimo de 30 días, para que os interesados poidan presentar as reclamacións e suxestións que estimen oportunas. O acordo de aprobación inicial publicarase no Boletín Oficial da Provincia e no taboleiro de anuncios do Concello. Así mesmo, estará a disposición dos interesados na sede electrónica deste Concello. Concluído o período de información pública, se se presentaron reclamacións e/ou suxestións, deberán resolverse estas, incorporándose ao texto da Ordenanza as modificacións derivadas da resolución das alegacións. A aprobación definitiva corresponde ao Pleno, de conformidade co disposto polos artigos 22.2. d) e 49 da Lei 7/1985, de 2 de abril, Reguladora das Bases do Réxime Local, previo ditame da Comisión Informativa. No caso de que non se presenten reclamacións en relación coa aprobación inicial da Ordenanza no prazo de información pública, entenderase definitivamente adoptado o acordo ata entón provisional, estendéndose por Secretaría a certificación que acredite a elevación a definitiva da aprobación inicial. Documento asinado e datado dixitalmente á marxe,
DH. W36.87142, ADAEQUATIO ARQUITECTURA, S. L., SOLICITUDE DE AUTORIZACIÓN DE OBRAS NO LUGAR DE CAMIÑO DA MATA 21, PARROQUIA DE MOUGÁS, CONCELLO DE OIA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 27/10/2022)

As obras solicitadas consisten na construción de vivenda unifamiliar de soto e dúas plantas de 310,25 m2 de superficie total construída, con cimentación e estrutura de formigón, cuberta inclinada, piscina de vaso de formigón, peche de lindes e máis actuacións de urbanización interior da parcela de referencia catastral 36036A004010000000QL, en zona de policía e a unha distancia de 79,5 m do leito dun regato innominado (IDCURSO=950140076714), no Camiño da Mata nº21, parroquia de Mougás, concello de Oia. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, A tramitadora – Gabriel Jose Pintilei Impuesto (Sinatura dixital)
EXPEDIENTE INVESTIGACIÓN INVENTARIO DE CAMINOS INCLUSIÓN CAMIÑO BOUZOS-SANTA CRISTINA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 23/06/2022)

Logo de instruír polos servizos competentes deste Concello, expediente de investigación da titularidade dos seguintes bens ou dereitos que se detalla a continuación, convócase, por prazo de 20 días, trámite de audiencia e de información pública, a fin de que quen puidesen terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. Descripción do ben: Camiño Bouzós, Santa Cristina, Baiona. Á súa vez, estará a disposición dos interesados nas Oficinas deste Concello no Departamento de Secretaría Xeral O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. Así o manda e asina o Sr. Alcalde D. Carlos Gómez Prado na data indicada á marxe.
DH. W36.81816 JOSÉ REGUEIRO LONGRES, SOLICITUDE A AUTORIZACIÓN DE OBRAS NO CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 07/01/2022)

As obras solicitadas serán os traballos de rehabilitación e ampliación de edificación tradicional para vivenda unifamiliar de planta baixa e 100,85 m² de superficie total construída, con cimentación e estrutura de formigón, paramentos de pedra, cuberta inclinada e máis actuacións de urbanización interior de parcela de referencia catastral 8821217NG1682S0001BQ, en zona de policía e a unha distancia de 57,74 m do leito dun regato innominado, no lugar A Ponte, parroquia de Mañufe, concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 22 de decembro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DH. A36.71458 RAQUEL COUTO QUINTEIRO, SOLICITUDE DE CONCESIÓN DE APROVEITAMENTO DE AUGAS NO CONCELLO DE A ESTRADA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 14/09/2022)

SOLICITANTE: Antoni Manel Dennis Alexander Sanabria Casabona VOLUME TOTAL ANUAL: 1.790,20 m3/ano. DESTINO: Rega e uso doméstico ORIXE: Mina soterrada na parcela de referencia 36017A00400581 CONCELLO: A Estrada. O aproveitamento de augas consiste na captación de auga mediante unha mina soterrada e unha arqueta de aproximadamente 1,00x1,10 m na parcela de referencia 36017A00400581, e na súa condución pasando por camiños públicos e as parcelas 36017A00400939, 36017A00400704, 36017A00400731, e 36017A00400732, ata chegar a unha arqueta de reparto de 1,40x1,60 m na parcela 36017A00400902, dende onde continúan dous ramais pasando polas parcelas de referencia 36017R50100004 e 36017R50100006, e se dividen, un para regar as parcelas de referencia 36017R51300552, 36017R51300553 e 36017R51300554, e outro para regar a parcela 36017R51300569 e para chegar á vivenda da solicitante, pasando ademais polas parcelas de referencia 36017R51300560, 36017R51300562 e 36017R51300563. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital) 4 de febreiro de 2020.
APROBACIÓN, EXPOSICIÓN AO PÚBLICO E COBRANZA DO PADRÓN DO SAF MES DE ABRIL 2022
ADMINISTRACIÓN LOCAL — Municipal — Cangas (Recadación, 25/05/2022)

A ALCALDÍA-PRESIDENCIA, mediante Resolución de data 16 de maio de 2022, PRIMEIRO: Aprobar a lista cobratoria do prezo público pola prestación do Servizo Municipal de Axuda no Fogar (SAF) do Concello de Cangas correspondente a mes de ABRIL de 2022, autorizados ó Ordenanza reguladora do Prezo Público correspondente. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Establécese o período voluntario de cobranza entre os días 19 de maio de 2022 e o 18 de xullo de 2022. O cargo en conta dos recibos domiciliados será o día 25 de maio de 2022. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
EXPOSICIÓN PÚBLICA DO ACORDO PLENARIO DE APROBACIÓN INICIAL DO EXPEDIENTE DE MODIFICACIÓN DA RELACIÓN DE POSTOS DE TRABALLO DO PERSOAL FUNCIONARIO DO ANO 2022
ADMINISTRACIÓN LOCAL — Provincial — Deputación Provincial (Presupostos e cadros de persoal, 01/06/2022)

O Pleno da Deputación Provincial de Pontevedra na sesión ordinaria que tivo lugar o día 27 de maio de 2022, aprobou inicialmente o expediente de modificación da relación de postos de traballo do persoal funcionario do ano 2022, co obxecto de introducir os cambios que a continuación se sinalan: De conformidade co establecido no artigo 202 da Lei 2/2015, de 29 de abril, do emprego público de Galicia, dito expediente queda exposto ó público para os efectos de reclamacións, por un período de vinte días hábiles, contados desde o día seguinte ao da publicación deste anuncio no Boletín Oficial da Provincia de Pontevedra (BOPPO), para que os interesados lexitimados poidan examinar o expediente e presentar as reclamacións que estimen oportunas. No caso de que non se formulen reclamacións durante o período de exposición pública, este acordo provisional considerarase elevado a definitivo, de conformidade co disposto no artigo 226.3 do Real decreto lexislativo 781/1986, de 18 de abril polo que se aproba o texto refundido das disposicións legais vixentes en materia de rexime local e nos artigos 168 e 169.1 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais (TRLHL) Así mesmo, durante o prazo de exposición pública, e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal”, a través do enlace correspondente a documentos expostos a información pública https://www.depo. gal/transparencia/informacion-xuridica-e-patrimonial/documentos-expostos-a-informacion-publica as correspondentes memorias xustificativas, informes, e demais documentación que constan no expediente de modificación da relación de postos de trabalo do persoal funcionario do ano 2022. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019) Maria Ramos Norwood Goodchild-O Secretario, Carlos Cuadrado Romay. Asinado dixitalmente á marxe.
APROBACIÓN DEFINITIVA DO EXPEDIENTE DE MODIFICACIÓN DE CRÉDITO, CRÉDITO EXTRAORDINARIO 3/2022
ADMINISTRACIÓN LOCAL — Municipal — Meaño (Presupostos e cadros de persoal, 07/09/2022)

O Pleno da Corporación, en sesión ordinaria de data 29 de xullo de 2022, aprobou inicialmente o expediente de modificación de créditos: concesión de crédito extraordinario 3/2022, financiado con cargo ao remanente líquido de tesourería para gastos xerais. De conformidade cos artigos 169 e 177.3 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais. O devandito expediente estivo exposto ao público, mediante edicto publicado no Boletín Oficial da Provincia de Pontevedra, nº 150, de data 8 de agosto de 2022, na páxina web e no Taboleiro de Anuncio, durante un prazo de quince días hábiles desde o seguinte ao da publicación do anuncio no BOP, sen que se presentasen reclamacións contra o mesmo; polo que se considera definitivamente aprobada. Coa modificación aprobada, o Orzamento presenta a seguinte distribución por capítulos: Contra o devandito acordo, que esgota a vía administrativa, poderá interpoñerse directamente recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, do 13 de xullo, Reguladora da Xurisdición Contencioso-Asministrativa). A interposición deste recurso non suspenderá por sí a aplicación da modificación do orzamento definitivamente aprobado, segundo sinalan os artigos 113 da Lei 7/15, do 2 de abril Reguladora das Bases do Réxime Local e 171 do Real Decreto Lexislativo 2/2004, do 5 de marzo polo que se aproba o Texto Refundido da Lei Reguladora das Facendas Locais. En Meaño, o alcalde Carlos Vieitez Fernández Documento asinado e datado dixitalmente ao marxe